PATVIRTINTA

Visuotinio narių

susirinkimo 2009 m.

lapkričio 5 d. nutarimu

**KLAIPĖDOS JAUNIMO ORGANIZACIJŲ ASOCIACIJOS „APSKRITASIS STALAS“**

**DELEGUOJAMŲ KLAIPĖDOS JAUNIMO REIKALŲ TARYBOS NARIŲ RINKIMO IR ATSKAITOMYBĖS REGLAMENTAS**

1. **BENDROSIOS NUOSTATOS**
	1. Šis reglamentas nustato Klaipėdos jaunimo reikalų tarybos deleguojamos Klaipėdos jaunimo organizacijų asociacijos „Apskritasis stalas“ rinkimo ir atskaitomybės procedūras bei kitas su Klaipėdos jaunimo organizacijų asociacijos „Apskritasis stalas“ deleguojamų Klaipėdos jaunimo reikalų tarybos narių veikla susijusias procedūras;
	2. Klaipėdos jaunimo reikalų taryba yra Klaipėdos miesto savivaldybės tarybos sprendimu įsteigta ir visuomeniniais pagrindais veikianti kolegiali institucija, kuri yra sudaroma pariteto principu iš savivaldybės institucijų ir įstaigų bei Klaipėdos jaunimo organizacijų asociacijos „Apskritasis stalas“ deleguotų atstovų;
	3. Šiame reglamente vartojami trumpiniai:
		1. Klaipėdos jaunimo organizacijų asociacija „Apskritasis stalas“ – KLAS;
		2. Klaipėdos jaunimo organizacijų asociacijos „Apskritasis stalas“ visuotinis narių susirinkimas – visuotinis narių susirinkimas;
		3. Klaipėdos jaunimo organizacijų asociacijos „Apskritasis stalas“ pirmininkas – pirmininkas;
		4. Klaipėdos jaunimo organizacijų asociacijos „Apskritasis stalas“ taryba – taryba;
		5. Klaipėdos jaunimo organizacijų asociacijos „Apskritasis stalas“ deleguotas Klaipėdos jaunimo reikalų tarybos narys – KLAS deleguotas KJRT narys;
		6. Klaipėdos jaunimo organizacijų asociacijos „Apskritasis stalas“ revizijos komisija – revizijos komisija;
		7. Klaipėdos jaunimo organizacijų asociacijos „Apskritasis stalas“ narys – narys;
		8. Klaipėdos jaunimo organizacijų asociacijos „Apskritasis stalas“ kandidatė narė - stebėtoja – stebėtojas;
		9. Klaipėdos jaunimo organizacijų asociacijos „Apskritasis stalas“ įstatai (nuostatai) – įstatai;
		10. Klaipėdos jaunimo reikalų taryba – KJRT;
	4. KJRT yra kolegiali institucija. Ją sudaro:
		1. Pusė Klaipėdos miesto savivaldybės institucijų ir įstaigų deleguoti atstovai;
		2. Pusė KLAS deleguoti atstovai.
	5. Šį reglamentą trečdalį narių teikimu arba tarybos sprendimu tvirtina ir/ar keičia visuotinis narių susirinkimas įstatų nustatyta tvarka;
2. **KLAS DELEGUOJAMŲ JAUNIMO REIKALŲ TARYBOS NARIŲ VEIKLA**
	1. KLAS deleguojamų KJRT narių veikla grindžiama kolegialumo, viešumo ir atsakomybės principais;
	2. KLAS deleguojamų KJRT narių uždavinys – dalyvauti nagrinėjant svarbiausius jaunimo politikos formavimo Klaipėdos mieste klausimus ir teikti pasiūlymus dėl jaunimo ir jaunimo organizacijų reikšmes atitinkančios jaunimo politikos įgyvendinimo;
3. **KLAS DELEGUOJAMŲ JAUNIMO REIKALŲ TARYBOS NARIŲ TEISĖS IR PAREIGOS**
	1. KLAS deleguojami KJRT nariai, atlikdami jiems pavestas funkcijas, turi teisę:
		1. Teikti pasiūlymus KLAS visuotiniam narių susirinkimui, tarybai, pirmininkui;
		2. Inicijuoti darbo ar ekspertų grupių sudarymą, kurios svarstytų jaunimo politikos klausimus;
		3. Skleisti informaciją visuomenei apie savo veiklą, organizuoti diskusijas jaunimo politikos klausimais;
		4. Gali stebėti KLAS visuotinį narių susirinkimą, jei jis tam neprieštarauja;
		5. Konsultuotis su KLAS taryba jaunimo politikos klausimais;
		6. KLAS deleguojami KJRT nariai gali turėti kitų teisių, nustatytų kituose teisės aktuose;
	2. KLAS deleguotų KJRT narių pareigos:
		1. Dalyvauti KJRT narių ir tarybos bendrai rengiamuose posėdžiuose;
		2. Atstovauti ir ginti visuotinio narių susirinkimo bei tarybos suformuotas pozicijas, jaunimo ir jaunimo organizacijų interesus KJRT;
		3. Inicijuoti su jaunimo politika susijusius klausimus;
		4. Teikti metinę veiklos ataskaitą KLAS visuotiniam narių susirinkimui;
		5. Esant reikalui, įtraukti KLAS narių, stebėtojų atstovus ir kitus ekspertus į konkrečių problemų sprendimą;
		6. Savo veikloje vadovautis KJRT nuostatais ir šiuo reglamentu;
4. **DELEGAVIMAS Į KLAIPĖDOS JAUNIMO REIKALŲ TARYBĄ**
	1. KLAS atstovus į KJRT narius visuotinis narių susirinkimas deleguoja rinkdamas juos slaptu balsavimu dvejiems metams. Naujai išrinkti KJRT nariai pradeda atlikti savo pareigas nuo Klaipėdos miesto savivaldybės tarybos nutarimo dėl KJRT sudėties patvirtinimo įsigaliojimo;
	2. Visos nuostatos, numatytos KLAS įstatuose dėl rinkimo procedūrų, taikomos ir KLAS deleguojamų KJRT narių rinkimui;
	3. KLAS deleguotas KJRT narys tuo pačiu metu negali būti revizijos komisijos narys;
	4. Kandidatas į KJRT narius turi pateikti:
		1. Gyvenimo aprašymą;
		2. Motyvacinį laišką, kuriame atsispindėtų KJRT veiklos vizija;
		3. Ne mažiau kaip trijų KLAS narių/stebėtojų rekomendacijas;

*Punkto papildymas: 2011-03-29 Visuotinis narių susirinkimas*

* 1. KLAS pirmininkas, be atskiro visuotinio narių susirinkimo sprendimo, yra KLAS deleguojamas KJRT nariu. Išrinkus naują KLAS pirmininką, baigęs kadenciją pirmininkas be atskiro visuotinio narių susirinkimo sprendimo, atstatydinamas iš KLAS deleguojamų KJRT narių. Jeigu naujai išrinktas pirmininkas jau yra KJRT narys, naujas KJRT narys, vietoje kadenciją baigusio KLAS pirmininko yra renkamas artimiausiame KLAS visuotiniame narių susirinkime;
	2. KJRT nariai gali būti pašalinti iš pareigų dėl negalėjimo ar nesugebėjimo tinkamai atlikti savo pareigų visuotiniame narių susirinkime dalyvaujančių balsų dauguma, trečdaliu narių ir/ar tarybos iniciatyva;
	3. KLAS deleguotas KJRT narys turi teisę atsistatydinti KJRT nuostatų nustatyta tvarka ir apie tai informuoja KLAS pirmininką. Pirmininkas privalo per 7 kalendorines dienas nuo pareiškimo gavimo dienos apie tai paskelbti KLAS interneto svetainėje;
	4. Artimiausiame visuotiniame narių susirinkime vietoje atsistatydinusio KLAS deleguoto KJRT nario yra renkamas naujas, tam laikotarpiui, kuris buvo likęs atsistatydinusiam ar pašalintam KLAS deleguotam KJRT nariui;
1. **KLAS DELEGUOTŲ KJRT NARIŲ SANTYKIS SU KLAS INSTITUCIJOMIS**
	1. Visuotinis narių susirinkimas:
		1. Deleguoja (renka) ir atšaukia KLAS deleguojamus KJRT narius;
		2. Svarsto ir tvirtina KLAS deleguotų KJRT narių metines veiklos ataskaitas;
		3. Rekomenduoja KLAS deleguotų KJRT narių veiklos kryptis;
		4. Priima, keičia ir/ar pildo šį reglamentą;
	2. KLAS nariai ir stebėtojai turi teisę:
		1. Dalyvauti KLAS deleguotų KJRT narių inicijuotose renginiuose, darbo grupėse, projektuose ir programose;
		2. Siūlyti KLAS deleguotiems KJRT nariams inicijuoti jaunimo organizacijoms aktualių problemų sprendimą KJRT;
		3. Gauti iš KLAS deleguotų KJRT narių juos dominančią informaciją;
	3. Pirmininko teisės ir pareigos:
		1. Esant poreikiui, organizuoti KLAS deleguotų KJRT narių ir KLAS tarybos susitikimą. Šio posėdžio datą, laiką, vietą ir darbotvarkę siūlo pirmininkas, pranešdamas apie tai tarybos ir KLAS deleguotiems KJRT nariams ne vėliau kaip likus savaitei iki posėdžio;
		2. Esant poreikiui, inicijuoti susitikimus su KJRT nariais;
		3. Ne vėliau kaip prieš penkias darbo dienas iki visuotinio narių susirinkimo privalo paskelbti KLAS deleguotų KJRT narių veiklos ataskaitas KLAS interneto svetainėje arba regioninėje spaudoje;
	4. Taryba turi teisę:
		1. Inicijuoti įvairias su KLAS deleguotų KJRT narių veikla susijusias programas ir projektus, kitas veiklas;
		2. Inicijuoti susitikimus su KLAS deleguotais KJRT nariais;
2. **KJRT NARIŲ ATSKAITOMYBĖ**
	1. KLAS deleguoti KJRT nariai yra atsakingi ir atskaitingi visuotiniam narių susirinkimui;
	2. KLAS deleguoti KJRT nariai kiekviename KLAS visuotiniame narių susirinkime informuoja narius apie KJRT veiklą;
	3. Ne rečiau kaip kartą per kalendorinius metus visuotiniam narių susirinkimui teikia metinę veiklos ataskaitą. Visuotiniam narių susirinkimui nepatvirtinus ataskaitos, svarstomas KLAS deleguoto KJRT nario atstatydinimo klausimas;
	4. KJRT nariai savo metines veiklos ataskaitas privalo pateikti pirmininkui ne vėliau kaip prieš 5 darbo dienas iki KLAS visuotinio narių susirinkimo pradžios;
3. **BAIGIAMOSIOS NUOSTATOS**
	1. Šis reglamentas ir/ar jo pakeitimai įsigalioja kitą dieną po visuotinio narių susirinkimo, kuriame jis buvo priimtas.

Klaipėdos jaunimo organizacijų asociacijos

„Apskritasis stalas“ Pirmininkas                                                                          Michailas Denisenko